**Ministru kabineta noteikumu projekta „Grozījumi Ministru kabineta 2011.gada 15.februāra noteikumos Nr.130 „Iedzīvotāju reģistrā iekļauto ziņu izsniegšanas kārtība”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2012.gada 10.aprīļa sēdes protokola Nr.19 39.§ 5.1.apakšpunkts, 6. un 7.punkts. |
| 2. | Pašreizējā situācija un problēmas | Oficiālajā izdevumā „Latvijas Vēstnesis” publiskotā informācija par personas rīcībnespēju līdz šim ir bijusi viegli pieejama jebkurai personai un šādu personas datu publiskošana rada apdraudējumu privātās dzīves neaizskaramībai. Likumprojekta „Grozījumi Civillikumā” (reģ.Nr.53/Lp11) un likumprojekta „Grozījumi Civilprocesa likumā” (reģ.Nr.66/Lp11) izstrādes gaitā tika secināts, ka būtu jāatsakās no publikācijām oficiālajā izdevumā „Latvijas Vēstnesis”, izstrādājot elektronisko pakalpojumu valsts un pašvaldību pakalpojumu portālā [www.latvija.lv](http://www.latvija.lv), kurā persona varēs uzzināt par citas personas rīcībspējas ierobežojuma apjomu, ja tai būs zināms personas personas kods.Lai varētu ieviest minēto e-pakalpojumu, Pilsonības un migrācijas lietu pārvalde ir izstrādājusi grozījumus Iedzīvotāju reģistra likumā, kas stājas spēkā 2013.gada 11.jūnijā un paredz, ka iesniegumā var nenorādīt motivāciju, ja tiek pieprasītas ziņas par citas personas rīcībspēju (Iedzīvotāju reģistra likuma 19.pants).Praksē personas neizmanto tīmekļa vietnē [www.latvija.lv](http://www.latvija.lv) pieejamo speciālo tiešsaistes formu, kurā identificēta persona var par maksu pieprasīt no reģistra izziņu par sevi un citām personām. Minēto izziņu personas pieprasa caur tīmekļa vietnē [www.latvija.lv](http://www.latvija.lv) pieejamo e-pakalpojumu – e-iesniegums iestādē. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ievērojot Iedzīvotāju reģistra likumā paredzēto jauno regulējumu, ka iesniegumā var nenorādīt motivāciju, ja tiek pieprasītas ziņas par citas personas rīcībspēju, projekts paredz jaunu e-pakalpojumu, kurā norādot personas personas kodu var uzzināt ziņas par personas rīcībspējas ierobežojumu.Lai saņemtu ziņas par personas rīcībspējas ierobežojumu, informācijas pieprasītājam būs jāautorizējas un līdz ar to šī persona tiks identificēta, kas ierobežos informācijas pieejamību par personām ar rīcībspējas ierobežojumu tiem, kuriem šīs personas pašas vai tās aizgādņi nebūs pauduši personas datus.Ievērojot to, ka, lai izveidotu e-pakalpojumu nepieciešams izstrādāt programmatūru un saskarnes, kā arī jāveic iepirkumi, un finansējums tiek paredzēts 2015.gadā, paredzēts, ka noteikumu projekta 1.punkts stāsies spēkā 2015.gada 1.jūlijā.Tiek svītrots Ministru kabineta 2011.gada 15.februāra noteikumu Nr.130 „Iedzīvotāju reģistrā iekļauto ziņu izsniegšanas kārtība” 21.punktā norādītais e-pakalpojums, jo, tā kā personas izziņas pieprasīšanai izmanto citu e-pakalpojumu (e-iesniegums iestādē), tas netiek izmantots un nav lietderīgi to uzturēt. |
| 5. | Projekta izstrādē iesaistītās institūcijas | Pilsonības un migrācijas lietu pārvalde. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa |  Ievērojot to, ka šobrīd ziņas par personu rīcībspējas ierobežojumu ir publiski pieejamas, nav iespējams noteikt precīzu sabiedrības mērķgrupas lielumu, jo nav pieejami statistikas dati gan par personu skaitu, kas šādas ziņas apskata oficiālajā izdevumā „Latvijas Vēstnesis”, gan par personu skaitu, par kurām pārbauda šādas ziņas.  |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Mainīsies ziņu par personas rīcībspēju pieprasīšanas kārtība.Tā kā šobrīd ziņas par personas atzīšanu par rīcībnespējīgu ir publiski pieejamas, tad nebūtu samērīgi attiecībā uz ziņu pieprasījumiem par personas rīcībspēju attiecināt vispārējo kārtību, tas ir, ka ziņas var saņemt uz motivēta iesnieguma pamata (Iedzīvotāju reģistra likuma 19.pants), jo tas radītu personām nesamērīgi lielu administratīvo slogu salīdzinājumā ar līdz šim pastāvējušo, īpaši personām, kuras vēlas slēgt darījumus, kad ir svarīgi pārliecināties par otras puses rīcībspēju. Turklāt šādas ziņas ir nepieciešamas nekavējoties, līdz ar to ziņu pieprasīšana Pilsonības un migrācijas lietu pārvaldē uz motivēta iesnieguma pamata (tā iesniegšana, izskatīšana, atbildes sniegšana) var paildzināt civiltiesisku darījumu slēgšanu. Ņemot vērā minēto, Iedzīvotāju reģistra likums paredz, ka, pieprasot ziņas par citas personas rīcībspēju, iesniegumā var nenorādīt motivāciju.Tādējādi šādas ziņas būs iespējams iegūt norādot personas personas kodu elektronisko pakalpojumu portālā [www.latvija.lv](http://www.latvija.lv).Līdz ar minētā pakalpojuma ieviešanu nepieciešams atteikties no publikācijas par personas atzīšanu par rīcībnespējīgu oficiālajā izdevumā „Latvijas Vēstnesis”, lai tās nebūtu publiski pieejamas.  |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2013. gads** | Turpmākie trīs gadi (tūkst. euro) |
| **2014** | **2015** | **2016** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 115,9 | 0 |
| 2.1. valsts pamatbudžets | 0 | 0 | 0 | 115,9 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | -115,9 | 0 |
| 3.1. valsts pamatbudžets | 0 | 0 | 0 | -115,9 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  0 |  0 |  0 |  0 |
|  |  0 |  0 |  0 |
| 5. Precizēta finansiālā ietekme: | X | 0 |  0 |  -115,9 |  0 |
| 5.1. valsts pamatbudžets | 0 |  0 |  -115,9 |  0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Lai varētu izveidot saskarnes datu apmaiņai starp Iedzīvotāju reģistru un elektronisko pakalpojumu portālu www.latvija.lv nepieciešams finansējums 2015.gadā Iekšlietu ministrijas budžeta programmā 11.00.00 „Pilsonības un migrācijas lietas” Ls 81 458 (115 904 EUR) apmērā pamatkapitāla veidošanai (IKK 5000):1. Iedzīvotāju reģistrā programmēšanas darbiem, jaunu saskarņu izveidei, nepieciešamas 169 cilvēkdienas (apjoms noteikts, vadoties no iepriekš veiktajiem Iedzīvotāju reģistra programmatūras izstrādes un uzlabošanas darbu veikšanai nepieciešamajiem laika, darba un izmaksu apjomiem). Samaksa par vienu darba dienu – Ls 220 (bez PVN) (pēc vidējās tirgus cenas)

169 cilvēkdienas x Ls 220 = Ls 37 180 x 1,21 (PVN) = Ls 44 988 (64 012 EUR)(IKK 5121 – datorprogrammas).1. E-pakalpojuma (personas rīcībspējas spēkā esamības pēc personas koda pārbaude) izstrādei, kas būs pieejams elektronisko pakalpojumu portālā [www.latvija.lv](http://www.latvija.lv) nepieciešamas 137 cilvēkdienas (apjoms noteikts, vadoties no iepriekš veiktā e-pakalpojuma izstrādes un uzlabošanas darbu veikšanai nepieciešamajiem laika, darba un izmaksu apjomiem). Samaksa par vienu darba dienu Ls 220 (bez PVN) (pēc vidējās tirgus cenas)

137 cilvēkdienas x Ls 220 = Ls 30 140 x 1,21 (PVN) = Ls 36 470 (51 892 EUR) (IKK 5121 – datorprogrammas). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Pēc e-pakalpojuma ieviešanas virzāmi grozījumi:Civilprocesa likumā, izslēdzot normas, kas paredz ziņu par personas rīcībspēju publicēšanu oficiālajā izdevumā „Latvijas Vēstnesis”.Atbildīgā par grozījumu izstrādi – Tieslietu ministrija kā vadošā iestāde valsts politikas izstrādē un īstenošanā civiltiesību jomā. Tieslietu ministrija nepieciešamos priekšlikumus par grozījumiem Civilprocesa likumā iesniegs Saeimā pusgada laikā no Ministru kabineta noteikumu projekta „Grozījumi Ministru kabineta 2011.gada 15.februāra noteikumos Nr.130 „Iedzīvotāju reģistrā iekļauto ziņu izsniegšanas kārtība”” pieņemšanas.  |
| 2. | Cita informācija | Nav. |

|  |
| --- |
| **VI. Sabiedrības līdzdalība un šīs līdzdalības rezultāti** |
| 1. | Sabiedrības informēšana par projekta izstrādes uzsākšanu | Noteikumu projekts pirms izsludināšanas Valsts sekretāru sanāksmē publicēts Pilsonības un migrācijas lietu pārvaldes mājas lapā. Par projektu tika lūgts sniegt viedokli Latvijas Tirdzniecības un rūpniecības kamerai, Latvijas Darba devēju konfederācijai un Latvijas Brīvo arodbiedrību savienībai. |
| 2. | Sabiedrības līdzdalība projekta izstrādē | Iebildumi par projektu netika saņemti. |
| 3. | Sabiedrības līdzdalības rezultāti | Projekts šo jomu neskar. |
| 4. | Saeimas un ekspertu līdzdalība | Projekts šo jomu neskar. |
| 5. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pilsonības un migrācijas lietu pārvalde un Valsts reģionālās attīstības aģentūra |
| 2. | Projekta izpildes ietekme uz pārvaldes funkcijām | Projekts pārvaldes funkcijas neietekmē. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Jaunas institūcijas netiek izveidotas. |
| 4. | Projekta izpildes ietekme uz pārvaldes institucionālo struktūru. Esošu institūciju likvidācija | Esošās institūcijas netiek likvidētas. |
| 5. | Projekta izpildes ietekme uz pārvaldes institucionālo struktūru. Esošu institūciju reorganizācija | Esošās institūcijas netiek reorganizētas. |
| 6. | Cita informācija | Nav. |

Anotācijas V sadaļa - projekts šo jomu neskar.

Iekšlietu ministrs R.Kozlovskis

Vīza: valsts sekretāre I. Pētersone - Godmane

12.09.2013. 08:47

1 357

Stone, 67219425

kristine.stone@pmlp.gov.lv